depresjon
        
         (fysikk)
Store norske leksikon,Realfag,Fysikk,Varme- og stofflære
Depresjon er innen fysikken det at frysepunktet til en væske senkes fordi et annet stoff er løst i væsken. Et eksempel på dette er at frysepunktet for saltvann er lavere enn for ferskvann.
For tynne løsninger er depresjonen tilnærmet proporsjonal med antallet løste molekyler per volumenhet av væsken. Derfor kan depresjonen brukes til å bestemme løsningens konsentrasjon og molekylmassen til det løste stoffet. Depresjon kan beregnes ved hjelp av Raoults lovEt eksempel på praktisk utnyttelse av depresjon er fjerning av is fra veier ved hjelp av salting. Rent vann fryser ved 0 °C (grader Celsius), men hvis vannet er mettet med salt (NaCl), er frysepunktet −18 °C. Derfor vil saltstrøing få is til å smelte, selv om temperaturen er langt under 0 °C. Kapillardepresjon Kapillardepresjon opptrer i et kapillarrør når det stikkes ned i en væske som ikke fukter røret, for eksempel når man stikker et tynt glassrør ned i kvikksølv. Forskjellen mellom væskehøyden utenfor og innenfor røret kalles kapillardepresjon. Les mer i Store norske leksikon Raoults lov frysepunkt kapillaritet